**Zápisnica zo zasadnutia OZ zo dňa 29. 07. 2020**

Prítomní poslanci: 6

Neprítomný: 1

Ostatní: podľa prez. listiny (príloha)

**Rokovanie**:

1. Predsedajúci – starosta obce privítal o 18.25 hod. poslancov a ostatných prítomných. Skonštatoval, že prítomných poslancov je nadpolovičná väčšina, obecné zastupiteľstvo je spôsobilé rokovať a uznášať sa.

Starosta za zapisovateľku určil – Janigovú Martu, overovateľov zápisnice Michalec, Ligas

1. Starosta obce predniesol program rokovania

Program (podľa pozvánky):

1. Určenie zapisovateľa a overovateľov zápisnice.
2. Schválenie programu.
3. Bytové domy – Výzva na vyjadrenie sa ku skutočnostiam zisteným v konaní o preskúmanie úkonov kontrolovaného po uzavretí zmluvy.

4. Rozpočtové opatrenia

 5. Záver

, ktorý poslanci bez pripomienok schválili.

1. ***Bytové domy –* Výzva na vyjadrenie sa ku skutočnostiam zisteným v konaní o preskúmanie úkonov kontrolovaného po uzavretí zmluvy.**

Starosta oboznámil poslancov s kontrolou Úradu pre verejné obstarávanie Odbor dohľadu, kde bolo skonštatované, že kontrolovaný opisom predmetu zákazky v predmetnom verejnom obstarávaní neopísal všetko jednoznačne, úplne a s konkrétnymi technickými požiadavkami v zmysle § 42 zákona o verejnom obstarávaní. Starosta vysvetlil, že aj keď verejné obstarávanie nám robila firma subdodávateľský za čo im bola vyplatená finančná odmena, tak podľa zákona zodpovednosť ako je pripravené verejné obstarávanie nesie obec. Ďalej starosta skonštatoval, že UVO nám dal za porušenie aj to, že aj keď sme predaj nehnuteľnosti( Zdravotné stredisko) robili podľa zákona a vysúťažili sme to Verejnou obchodnou súťažou podľa znaleckého posudku tak pozemok sa mal tiež vysúťažiť do prenájmu, na čo starosta podotkol, že to nemá logiku aby jeden vlastnil budovu a druhý by vyhral pozemok musel by ho dávať do prenájmu tomu čo vlastní budovu, nakoľko pri stavebnom konaní ako starosta vysvetľoval stavebník musí mať pozemok na ktorom bude stavba realizovaná vo vlastníctve stavebníka, alebo v prenájme tak sme to urobili mi ako obec. Ďalej starosta informoval poslancov, že nie len našu obec, ale od roku 2016 po celom Slovensku takto kontroluje UVO mestá a obce, ktoré stavajú bytové domy a udeľuje pokuty ( z okolia Rajecká Lesná, Kunerad, Považská Bystrica a tú dokonca riešila aj európska komisia) a omnoho vyššie ako sme dostali mi ako obec. Aj keď sa mestá a obce odvolávajú a súdia tak za ten čas podľa informácií, ktorými starosta disponuje okrem mesta Poprad a Nová Baňa nikto neuspel. Starosta ďalej informoval, že po konzultácií nielen so spracovateľom verejného obstarávania, inými odborníkmi na verejné obstarávanie, ale aj s inými starostami obcí, primátormi miest, podmienky v našom štáte s UVO a podmienky so ŠFRB ohľadom dotácií na výstavbu bytových domov sú nastavené nejednotné a zmätočné. Ďalej starosta informoval, že UVO na základe teda týchto zistených skutočností nám zamýšľa uložiť pokutu vo výške 15 000 eur a ak sa do 10 pracovných dní vyjadrime a stotožníme s tým, že sme porušili verejné obstarávanie tak sa pokuta zníži o 50℅. Po dlhej diskusií, kde starosta ešte uviedol, že ak sa odvoláme a nebudeme súhlasiť so zistenými skutočnosťami s UVO tak nám môže byť uložená pokuta v budúcnosti až do výšky 5℅ z vysúťaženej ceny bytových domov. Starosta ďalej podotkol, že rozbehol jednanie so stavebníkom ako aj s firmou, ktorá zabezpečovala stavbu bytových domov po stránke technickej ( podávanie žiadosti na ŠFRB, stavebné povolenia, zmluvy) aby sa finančne podieľali na pokute so strany UVO. Poslanci po dlhej diskusií sa dohodli a uložili starostovi obce, aby sa na UVO do termínu 10 dní t. j. do pondelka 03. 08. 2020 poslalo vyjadrenie, že súhlasíme bez výhrad k uvedeným zisteným skutočnostiam čím sa nám navrhnutá pokuta zníži o 50℅ a aby vyloboval od stavebníka ako aj od inžinieriku čo najväčšiu spoluúčasť na pokute.

**Návrh uznesenia OZ:**

**Obecné zastupiteľstvo**

 **berie na vedomie**

Výzvu na vyjadrenie sa ku skutočnostiam zisteným v konaní o preskúmanie úkonov kontrolovaného po uzavretí zmluvy.

 **poveruje**

 Starostu obce poslať na Úrad verejného obstarávania Odbor dohľadu vyjadrenie, že Obec Fačkov súhlasí bez výhrad k uvedeným zisteným skutočnostiam, ktoré sú opísané vo Výzve o preskúmanie úkonov kontrolovaného po uzavretí zmluvy.

  **Hlasovanie:**

|  |  |  |
| --- | --- | --- |
| ZA: **6** | PROTI: **0** | ZDRŽAL SA:  |
| Tomáš LigasRastislav GabajPatrik Kašjak | Milan MichalecRastislav HollýIng. Pavol Záň |  |  |

**Uznesenie bolo splnené**

***4.Rozpočtové opatrenia***

*Starosta po diskusií s poslancami sa dohodli, že bod č. 4 sa bude prerokovávať až na ďalšom OZ, podľa rozhodnutia s Úradu pre verejné obstarávanie.*

**Návrh uznesenia OZ:**

**Obecné zastupiteľstvo**

**schvaľuje**

* bod č. 4 Rozpočtové opatrenia prerokovať na najbližšie OZ
* **Hlasovanie:**

|  |  |  |
| --- | --- | --- |
| ZA: **6** | PROTI: **0** | ZDRŽAL SA:  |
| Tomáš LigasRastislav GabajPatrik Kašjak | Milan MichalecRastislav HollýIng. Pavol Záň |  |  |

**Uznesenie bolo splnené**

***5. Záver.***

Starosta poďakoval prítomným za účasť – OZ ukončené o 21.00 hod.

Overovatelia zápisnice: Tomáš Ligas

 Milan Michalec

 Miroslav Čerňanec

 starosta obce, v.r.

Zapisovateľka: Marta Janigová